थाइल्यान्ड ओपनमा नेपाली खेलाडीलाई ११ पदक
थाइल्यान्ड ओपन कराते च्याम्पियनसिपमा नेपाली खेलाडीले सिनियरतर्फ एक कांस्यसहित जुनियर र क्याडेटमा गरी ११ पदक जितेका छन्  ।
काठमाडौँ — थाइल्यान्ड ओपन कराते च्याम्पियनसिपमा नेपाली खेलाडीले सिनियरतर्फ एक कांस्यसहित जुनियर र क्याडेटमा गरी ११ पदक जितेका छन्  ।यही सेप्टेम्बर ६ देखि १० तारिखसम्म भएको प्रतियोगितामा सिनियरतर्फ ५५ केजीमुनि निमा तामाङले कांस्य पदक जितेकी छन् ।जुनियरतर्फ यू–१२ उमेर समूहको ३५ केजी तौलमा मनिल श्रेष्ठ र ४० केजी तौलमा सम्युना मगरले स्वर्ण जितेका छन् ।जुनियरतर्फ १४ वर्षमुनि उमेर समूहको एकल कातामा रोहन जाभेदले रजत, १२ वर्षतर्फ ३० केजीमा विभिषा अधिकारी, ३५ केजीमा प्रलेश महर्जन, ४० केजीमामा अविधा विश्वकर्मा, ४५ केजीमा कविर शर्मा चौलागाईं र ४५ केजीभन्दा माथि तौल समूहमा सुमन मल्लले कांस्य पदक जितेका छन् ।जुनियरतर्फ उजिन पण्डित क्षेत्रीले ७६ केजीमुनि कांस्य र क्याडेटतर्फ ७० केजीमाथि तौलमा हार्दिक थपलियाले रजत र जिसम लुङ्गेलीले कांस्य जितेको नेपाली टोलीका प्रशिक्षक तथा १३ औं सागका दोहोरो स्वर्ण विजेता मन्देकाजी श्रेष्ठले जनाएका छन् ।